recursal/SuperWikiNEXT-32B huggingface dataset:
פירוש נוסף ערך זה עוסק ברב יעקב טולידאנו מצרפת. אם התכוונתם לרב של תל אביב ושר הדתות בממשלת ישראל, ראו יעקב משה טולידאנו.
פירוש נוסף ערך זה עוסק ברב יעקב טולידאנו מצרפת. אם התכוונתם לרבה של מקנס, ואביו של רבי רפאל ברוך טולידאנו, ראו יעקב טולידאנו (בן יוסף).

הרב **יעקב טולידאנו** (י"ט באלול תרצ"ג, ספטמבר 1933 – ז' באדר תשנ"ו, פברואר 1996) היה ראש ישיבת חזון ברוך בגני שבצרפת.

תולדותיו
--------

המצבה מעל קברו של הרב טולידאנו
נולד במקנס שבמרוקו, בנו הצעיר של הרב רפאל ברוך טולידאנו והרבנית רחל לבית עמאר. נקרא על שם סבו, הרב יעקב טולידאנו, אב בית דין של מקנס ומרקש. נשלח על ידי אביו ללמוד בישיבת תורת אמת בלונדון, שם למד אצל הרב יצחק צבי (זיידל) סמיאטיצקי, חתנו של ראש הישיבה הרב משה שניידר. לאחר מכן למד בישיבת פוניבז' בבני ברק. היה מתלמידיו הקרובים של הרב שך.

בשנת תשט"ו (1956) נישא למישל פיגלא פיקאר, בת למשפחה שמוצאה מחבל אלזס, מייסדת בית מדרש למורות בטנג'יר. לאחר נישואיו התגורר במשך כעשור באנגליה ולמד ב"כולל הרבנים" בגייטסהד.

בשנת תשכ"ז (1967), בעקבות גלי ההגירה של יהודים ממדינות צפון אפריקה לצרפת, החליט לעבור לשם כדי להקים מוסדות תורה וחינוך. הוא התגורר בעיירה וילמומבל שבמזרח פריז, שם הנהיג את הקהילה היהודית המקומית בעיירות רנסי וילמומבל וגני. בשנות ה-70 ייסד במקום את ישיבת חזון ברוך, על שם אביו, ועמד בראשה עד פטירתו. כמו כן הקים מוסדות לבנות, בראשות אשתו, ואת בית הספר 'מרכז התורה'.

הוציא לאור את הספר "חזון ברוך" הכולל מאמרים על התורה. לאחר פטירתו הוציאו בניו כרך נוסף בשם זה, משיעוריו על הש"ס.

היה מרבני ארגון מרביצי תורה, המאגד בתוכו אברכים ספרדים בעלי זיקה לעולם התורה הליטאי.

כיום מכהן כראש הישיבה בנו, הרב יהודה.וכרב הקהילה מכהן חתנו הגאון הרב יצחק סבאג. בנו הרה"ג שלום הוא ר"מ בישיבת מאור התורה בירושלים. בנו הרב שמואל הוא ראש ישיבת רינת יעקב בבני ברק, הקרויה על שמו.

מתלמידיו
--------

* חתנו הגאון רבי יצחק סבאג, הוא המד"א והמו"ץ של הקהילת 'מרכז התורה' ברנסי ור"מ בישיבת חזון ברוך
* הרב הגאון שלום ביטאן, ראש ישיבת דעת חיים בירושלים (נכד אחותו)
* הרב שמואל טולידאנו, ראש ישיבת ברית יעקב בירושלים (נכד אחותו)
* הגאון הצדיק רבי יעקב בן נאים, ראש ישיבת נחלת משה בירושלים (אחיינו)
* הגאון הצדיק רבי מרדכי רוטנברג, אב"ד אגודת הקהילות פריז

הערות שוליים
------------

1. ↑  יתד נאמן, י' באדר תשנ"ו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012332675905171
* VIAF: 297795700
* WorldCat (עם VIAF): 297795700

 |
**נועם ג'ומעה** (נולד ב-10 באפריל 1979) הוא ראש עיריית בית שאן.

ביוגרפיה
--------

נולד ליואל ויהודית ג'ומעה וגדל בבית שאן. למד בבית הספר תחכמוני ובתיכון אורט דתי (כיום אורט פסגות) בעיר. היה חניך בתנועת בני עקיבא.

בצה"ל שירת בחטיבת גולני ומאז משמש סגן מפקד הגיבוש של סיירת גולני במיל'. קיבל אות מצטיין מח"ט גולני על שירות מילואים לשנת 2022.

בפוליטיקה המקומית החל בגיל 22, כשהקים את תנועת צעירי הליכוד ומאז פעיל חברתית לקידום נוער ומבוגרים בבית שאן.

במהלך השנים יזם וניהל את תוכנית "כיסופים" להתנהלות פיננסית נכונה. ניהל את קהילת ההייטק של בית שאן ועמק המעיינות, הפועלת להכשרה, מפגשי ידע ושת"פ עם חברות הייטק.
הקים את תוכנית "חיים יחד" לשינוע מוצרי חשמל וריהוט למשפחות בעיר. 

בעבר כיהן דירקטור בחברה הכלכלית של בית שאן וחבר מועצת המנהלים של המתנ"ס.
ממקימי הרשת "עיר העמק" המשותפת לבין שאן ולמועצה האזורית עמק המעיינות ומאפשרת תכניות ויזמות חברתית אזורית משותפת.
יזם והקים את תכנית "מגד שמיים" להשתלבות של עולים חדשים.

במהלך מגפת הקורונה הקים וניהל את מטה המתנדבים העירוני בקורונה, אשר זכה במקום הראשון בארץ בחוסן הקהילתי.

בשנת 2021 זכה בקבלת אות 'יקיר העיר בית שאן' מראש העיר ז'קי לוי.

מאז השתחרר מהצבא ועד בחירתו לראשות העיר. עבד בחנות המחשבים "יואל מחשבים", עסק למכירה וטיפול במחשבים שהקים אביו. הוא השתתף ב-2022 בתוכנית הטלווזיה יצאת צדיק.

שירת במילואים מתחילת מלחמת חרבות ברזל, והשתחרר פחות מחודש לפני הבחירות המקומיות בשנת 2024, שבהן נבחר לראש העיר בית שאן לאחר שגבר על ראש העיר ז'קי לוי ונכנס עם 4 מנדטים למועצת העיר.

בעל תואר ראשון במדעי המדינה מאוניברסיטת בר-אילן. היה ממקימי תנועת הרבעון הרביעי. בוגר מכון מנדל למנהיגות.

חיים אישיים
-----------

ג'ומעה מתגורר בבית שאן, נשוי למגי, מורה לפיזיקה, ואב לשישה ילדים.

קישורים חיצוניים
----------------

ויקישיתוף מדיה וקבצים בנושא **נועם ג'ומעה** בוויקישיתוף
* נועם ג'ומעה, ברשת החברתית פייסבוק
* נועם ג'ומעה, ברשת החברתית פייסבוק

הערות שוליים
------------

1. ↑  אודות, באתר מקומי בית שאן - בראשות נועם ג'ומעה
2. ↑  אודות, באתר מקומי בית שאן - בראשות נועם ג'ומעה

| ראשי מועצת ועיריית בית שאן  |
| --- |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **כמועצה  מקומית** | שלמה פדר | נח מרדינגר | משה בן יעקב | דב אריאב | אפרים דובק | יצחק שמש | יעקב מכלוף | יעקב שרייבוים  ועדה קרואה | יצחק קינן | שלמה בן לולו |
| מ-1949 | מ-1950 | מ-1951 | מ-1952 | מ-1955 | מ-1963 | מ-1965 | מ-1970 | מ-1974 | מ-1983 |
| **כעיר** | פיני קבלו | ז'קי לוי | רפי בן שטרית | ז'קי לוי | נועם ג'ומעה |
| מ-1998 | מ-2003 | מ-2013 | מ-2018 | מ-2024 |

 |
אשכוליות על העץ
ה**אשכולית** (שם מדעי: *Citrus* × *paradisi*) היא אחת מפירות ההדר.

עץ האשכולית הוא סובטרופי, ירוק עד ומגיע לרוב לגובה של 5–6 מטרים, למרות שהוא יכול להגיע לגובה של 13–15 מטרים. עץ זה הוא בעל נוף מעוגל ממשפחת הפיגמיים. גדל בארץ בפרדסים ובגינות. העלים דמויי אזמל, ובחיקם קוצים קטנים וחדים. הפרחים לבנים, ערוכים רוב הפעמים באשכולות. הפרי גדול, כדורי או פחוס, וקליפתו צהובה. האשכולית פורחת בקיץ, בחודשים יולי-ספטמבר, והפרי מבשיל בחורף, בחודשים פברואר-מאי.

מקור הפרי
---------

עץ האשכולית הוא הכלאה של תפוז מג'מייקה ופומלה אינדונזי. ההכלאה נעשתה לראשונה במאה ה-18 באי ברבדוס. התיעוד הראשון של הפרי הוא מ-1750. האגדה מספרת כי מלח אנגלי בשם "קפטן שדוק" הביא לג'מייקה זרעי פומלה וגידל את העץ לראשונה (הפומלה נקרא באנגלית שדוק על שם מלח זה). ב-1823 הביאו מהפרי לפלורידה.

בארץ ישראל גידלו אשכולית לראשונה בתחילת המאה ה-20 בפרדס וייס-קרמנסקי בפתח תקווה. הפרי הפך פופולרי יותר כשהובא מפלורידה ב-1913 הזן "מארש" על ידי האגרונום אברהם בריל. השם העברי "אשכולית" ניתן לפרי בסוף שנות ה-20 של המאה ה-20 על ידי חבר הנהלת אגודת "פרדס" ד"ר ישראל ויינברג.

תגובות עם תרופות
----------------

בבשר האשכולית ובקליפתה נמצא חומר המשפיע מאוד על פעולתן של תרופות רבות וכן על תופעות הלוואי שלהן. הוא מעכב אנזים הקשור לפירוק תרופות. כתוצאה מכך, רמותיהן בדם עלולות להיות גבוהות מדי. ישנן גם תרופות שעליהן להתפרק חלקית על מנת שייהפכו פעילות. במקרים אלו, אשכולית תעכב את הפירוק, כלומר רמת התרופה הפעילה בגוף תהיה נמוכה מהמתוכנן. אכילת אשכולית ושתיית מיץ אשכוליות יכולים גם לעכב ספיגת תרופות במעי.

אפילו אשכולית אחת בלבד או כוס מיץ אשכוליות יכולים לגרום להרעלת תרופות.

ראו גם
------

* נרינגנין

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אשכולית** |
| ויקישיתוף תמונות ומדיה בוויקישיתוף: **אשכולית** |

* אשכולית, באתר ITIS (באנגלית)
* אשכולית, באתר NCBI (באנגלית)
* אשכולית, באתר האנציקלופדיה של החיים (באנגלית)
* אשכולית, באתר Tropicos (באנגלית)
* אשכולית, באתר GBIF (באנגלית)
* אשכולית, באתר The Plant List (באנגלית)
* אשכולית, באתר IPNI (באנגלית)
* לה מונד, שילוב מיץ אשכוליות עם תרופות מסוכן כמו מנת יתר, באתר הארץ, 2 בדצמבר 2012
* אוסנת הראל, אשכולית: פצצת הבריאות שמסייעת לרזות, באתר ynet, 4 במאי 2005

הערות שוליים
------------

1. ↑  אתר למנויים בלבד אילון גלעד, פירות הדר - לא מה שחשבתם, באתר הארץ, 16 בנובמבר 2013

אשכולית אדומה מכונה גם "אשכולית דם"

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph351292

 |
נתח רוסטביף. הנתח עשוי היטב מבחוץ, אך ורדרד מבפנים
נתח רוסטביף לפני הכנתו. שימו לב לרצועות השומן המשובצות בחריצים
**רוסטביף** (מאנגלית: **Roast beef**, "בקר צלוי") הוא מאכל העשוי נתח בשר בקר שנצלה בתנור. מקורו של הנתח המיועד לצליה הוא בגב של הבקר, בדרך כלל סינטה ולחלופין פילה או שייטל, אך גם חלקים אחרים, כמו אנטריקוט.

הרוסטביף נצלה כנתח גדול, בדרך כלל מעל קילוגרם אחד, שלפני הצלייה משומן ומתובל כהלכה. בנתחים שאחוז השומן בהם נמוך, כמו שייטל, יש הנוהגים לשבץ פיסות שומן בנתח, כדי לשמור על עסיסיותו.
הנתח נצלה בתנור כעשרים דקות (בהתאם לגודלו) בחום גבוה (250 מעלות ויותר), על מנת לצרוב ולאטום את הבשר מבחוץ, ולאחר מכן בחום נמוך יותר לפי דרגת הצלייה הנדרשת לחלקו הפנימי של הנתח.

לאחר הצלייה הוא נפרס לפרוסות, ולכן ניתן להגישו גם בכריך.

באנגליה ובאוסטרליה, הרוסטביף נחשב לאחד המאכלים המסורתיים בארוחות יום ראשון. חוקרים מטעם מוזיאון לונדון טוענים כי החיילים הרומאים הם שהביאו את הרוסטביף לבריטניה, אך ככל הנראה הוא לא צבר פופולריות רבה לפני ימי הביניים.

במהלך המאה ה-18 החל הרוסטביף לבסס את מעמדו כמאכל לאומי של אנגליה. המחזאי הנרי פילדינג אף כתב ב-1731 את הבלדה הפטריוטית "הרוסטביף של אנגליה הישנה", וב-1748 צייר האמן ויליאם הוגארת', בהשראת הבלדה, את היצירה בעלת אותו השם.

ראו גם
------

* בשר בקר
* פריפטורה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רוסטביף** |
| ויקישיתוף תמונות ומדיה בוויקישיתוף: **רוסטביף** |

* אנה וגנר, תורת הרוסטביף, באתר ynet, 11 ביוני 2001
* רון (שפאץ) כהן, צליית בשר (רוסטביף), באתר ynet, 20 ביולי 2004
* שתי פצצות מרגמה נורו לעבר התנחלות בגוש קטיף, באתר וואלה!‏, 15 בדצמבר 2004
* דורעם גונט, ככה אוכלים הבריטים (רוסטביף ופודינג יורקשייר), מאתר וואלה
* ירון שלו, כך תכינו את הרוסטביף המושלם, באתר ynet, 4 בנובמבר 2015
* רוסטביף – המדריך המלא, בלוג האוכל "שמח במטבח"
**תומר צרפתי** (נולד ב-16 באוקטובר 2003) הוא כדורגלן ישראלי המשחק בעמדת השוער במכבי נתניה מליגת העל ובנבחרת ישראל עד גיל 21.

קריירת מועדונים
---------------

צרפתי נולד בפרדס חנה-כרכור שבישראל, וגדל במחלקות הנוער של מ.ס. פרדס חנה-כרכור, מכבי ברקאי, הפועל חדרה, מכבי חיפה, הפועל באר שבע ומכבי נתניה. ב-23 בפברואר 2023 חתם על חוזה במכבי נתניה עד לשנת 2026.

ב-7 במאי 2023 ערך את הופעת הבכורה שלו בקבוצה הבוגרת בניצחון 1-4 נגד הפועל ירושלים.

נבחרות ישראל
------------

צרפתי החל לשחק בנבחרת הנוער של ישראל עד גיל 19 בשנת 2022. הוא נכלל בסגל הנבחרת לטורניר אליפות אירופה לנבחרות עד גיל 19 ("יורו הנוער") של UEFA בשנת 2022, בו סיימה נבחרת ישראל במקום השני, לאחר הפסד בגמר לנבחרת הנוער של אנגליה עד גיל 19 שהסתיים בתוצאה 1–3 לאחר הארכה.

נכלל בסגל ואף ופתח בהרכב נבחרת ישראל עד גיל 20 בשישת משחקיה הראשונים (מתוך שבעה בסך הכל) בטורניר גביע העולם לנבחרות עד גיל 20 ("המונדיאליטו") לשנת 2023, בו הצליח לסייע על נבחרת להעפיל עד לחצי-הגמר מול נבחרת אורוגוואי עד גיל 20, בו אמנם הפסידו 1–0, אך לבסוף במשחק השישי בו נתבקש לעזוב את הנבחרת עד גיל 20 ביחד עם עוד מספר שחקנים בולטים- לטובת השבחת סגל נבחרת ישראל ביורו הצעירות עד גיל 21 באותה עת. לאחר שהשוער אופק מליקה החליף את צרפתי בהרכב הפותח של נבחרת המונדיאליטו, במשחקה השביעי והאחרון, בו ניצחה 3–1 את נבחרת דרום-קוריאה עד גיל 20, שהיה גם שלב ההתמודדות על המקום השלישי, ועל כן נבחרת ישראל ל"מונדיאליטו" סיימה במקום השלישי גביע העולם של FIFA לנבחרות עד גיל 20 לשנת 2023.

החל מ-2023 הוא משחק בנבחרת ישראל הצעירה עד גיל 21, כולל ביורו הנבחרות עד גיל 21 לשנת 2023 ("יורו הצעירות"), בו החליף את בהרכב הפותח את השוער דניאל פרץ עקב כך שפרץ צבר כרטיס צהוב בשני משחקיו הקודמים, במשחק חצי-הגמר מול נבחרת אנגליה הצעירה עד 21.

קישורים חיצוניים
----------------

* תומר צרפתי, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  תומר חבז, ‏בונה לעתיד: נתניה האריכה את חוזהו של צרפתי, באתר ONE‏, 23 בפברואר 2023
2. ↑  אוסקר גלוך בחוץ: סגל ישראל למונדיאליטו, באתר ערוץ הספורט, 7 במאי 2023
3. ↑  ההתאחדות לכדורגל בישראל - עמוד משחק, באתר www.football.org.il
**אדואר לוקא** (בצרפתית: **François Édouard Anatole Lucas**, מתועתק לעיתים בצורה **אדוארד לוקאס**, 4 באפריל 1842 – 3 באוקטובר 1891) היה מתמטיקאי צרפתי שידוע בעיקר בשל תרומותיו לתורת המספרים ובחידת מגדלי האנוי שהמציא.

ביוגרפיה
--------

לוקא נולד באמיין שבחבל פיקרדי בצפון צרפת. הוא למד באקול נורמל סופרייר בפריז. לאחר לימודיו עבד במצפה הכוכבים של פריז תחת אורבן לה-ורייה. הוא שירת כקצין ארטילריה במלחמת צרפת–פרוסיה בשנים 1870–1871 ובהמשך כיהן כפרופסור למתמטיקה במוסדות שונים בפריז.

לוקא מת בגיל 49 בלבד בנסיבות בלתי שגרתיות כאשר נחתך בלחיו מרסיס של צלחת שהפיל מלצר במהלך סעודה חגיגית. הוא נפטר ימים ספורים לאחר מכן, ככל הנראה מאלח דם.

עבודתו המתמטית
--------------

עבודותיו הידועות ביותר של לוקא עסקו בסדרת פיבונאצ'י והכללותיה. הוא חקר לעומק את סדרות לוקאס הנקראות על שמו. לוקא רתם תוצאות מתחום זה לפיתוח מבחני ראשוניות. בשנת 1876 הצליח להוכיח כי מספר מרסן הענק 2127 − 1 ‏(39 ספרות), הוא מספר ראשוני. זה היה המספר הראשוני הידוע הגדול ביותר עד אז, גדול בהרבה מהראשוני הידוע הגדול ביותר הקודם, שהתגלה על ידי אוילר כמאה שנה קודם לכן, 2,147,483,647. שיאו של לוקא החזיק עד שנת 1951, ועודנו המספר הראשוני הגדול ביותר שנמצא ללא מחשב. השיטות ששימשו את לוקא הובילו אותו לפיתוח מבחן לוקאס-להמר למספרי מרסן שנועד לבדוק את הראשוניות של מספרי מרסן גדולים, ועד היום משמש למציאת רוב הראשוניים הגדולים. בשנה האחרונה לחייו הכליל מרסן את המבחן ופיתח את מבחן לוקאס-להמר הכללי. בנוסף שיפר תוצאה של אוילר וקבע תנאים חזקים שמחלקים של מספרי פרמה חייבים לקיים.

לוקא הוא שהעניק לסדרת פיבונאצ'י את שמה, לאחר שגילה שהאזכור הראשון של הסדרה הוא בספר החשבונייה של פיבונאצ'י. יש המייחסים ללוקא את גילוי הנוסחה הישירה לאיברי סדרת פיבונאצ'י. אולם הנוסחה הייתה ידועה כבר לז'אק פיליפ מארי בינה בשנת 1843, ואולי אף ללאונרד אוילר ב-1765 ואפילו לאברהם דה-מואבר ב-1730.

לוקא נודע בשל עיסוקו בשעשועי מתמטיקה. בין השאר המציא את חידת מגדלי האנוי ואת משחק הקווים והריבועים.

ב-1875 שיער לוקא כי הפתרון היחיד למשוואה הדיופנטית {\displaystyle \ \sum \_{n=1}^{N}n^{2}=M^{2}\;} ל-N>1 הוא N=24 ו-M=70. בעיה זו נודעה בשם בעיית כדורי התותח, שכן ניתן לחשוב עליה כבעיה של לקיחת ריבוע של כדורי תותח, ובנייה של פירמידה עם בסיס ריבועי מתוכם. הוכחה להשערה נמצאה בשנת 1918.

קישורים חיצוניים
----------------

ויקישיתוף מדיה וקבצים בנושא **אדואר לוקאס** בוויקישיתוף

* אדואר לוקאס, באתר MacTutor (באנגלית)

הערות שוליים
------------

1. ↑  שם משפחתו נהגה בצרפתית "לוקא", אולם הכתיב "לוקאס" התקבע בשמות מונחים על שמו.
2. ↑  ביוגרפיה של אדואר לוקאס, באתר MacTutor (באנגלית)
3. ↑  Édouard Lucas, The Fibonacci Series
4. ↑  Binets Formula, באתר MathWorld (באנגלית)
5. ↑  Binet's, de Moivre's or Euler's Formula?

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007424979105171
* BIBSYS: 90264821
* BNE: XX1043760
* BnF: cb119135632 (data)
* GND: 1063212561
* ISNI: 0000 0001 2120 8247
* LCCN: n87124103
* NKC: uk20231211094
* NLA: 36555892
* NTA: 130318655
* RERO: 02-A003534300
* SUDOC: 02699710X
* Trove: 1290159
* VcBA: 495/74481
* VIAF: 12311733
* WorldCat: lccn-n87124103

 |
**עבד אל-עזיז א-זועבי** (בערבית: **عبد العزيز الزعبي**; תעתיק מדויק: **עבד אלעזיז אלזעבי**; 4 בפברואר 1926 – 14 בפברואר 1974) היה איש ציבור ערבי-ישראלי שכיהן כראש עיריית נצרת, כחבר הכנסת וכסגן שר הבריאות מטעם מפ"ם.

ביוגרפיה
--------

א-זועבי נולד בנצרת, צאצא למשפחת זועבי. בסיום לימודיו התיכוניים, למד בקולג' הערבי בירושלים והחל לעבור כפקיד מכס בממשלת המנדט הבריטי. עם קום המדינה השתלב בשירות המדינה ועבד כפקיד במינהל מקרקעי ישראל. במנהל הוא עבד עד שנת 1958 ובמהלך שנים אלו נבחר למזכיר אגודת עובדי המדינה בנצרת. במקביל החלה פעילותו הציבורית, משום שהיה ממייסדי "האיגוד היהודי-ערבי לשלום ולשוויון זכויות" (1956) וחבר מערכת העיתון "ניו אאוטלוק".

בשנת 1958 הצטרף א-זועבי למפ"ם ונבחר מטעמה למועצת העיר נצרת (1961–1974). בשנים 1961–1965 כיהן כסגן ראש העירייה בתואר ללא שכר. בבחירות בסוף שנת 1965 עלה כוחה של רק"ח שזכתה בשבעה מנדטים, וא-זועבי שהיה הנציג היחיד של מפ"ם היה ללשון המאזנים בין רק"ח ומפא"י. הוא נבחר בקולות רק"ח, בניגוד לעמדת מפלגתו, לתפקיד ראש העיר וניסה ללא הצלחה לגבש קואליציה רחבה שתכלול את רק"ח ואת המערך. לאחר שלושה חודשים הוא התפטר ולעירייה מונתה ועדה קרואה.

בשנים 1965 עד 1966 הוא שימש גם כעורך הירחון "אל-פג'ר", חבר מערכת בשבועון "אל-מרסד" ונמנה בין מייסדי המכון הערבי בגבעת חביבה.

בשנת 1965 נבחר א-זועבי לכהן כחבר הכנסת בכנסת השישית. כהונתו נמשכה תשע שנים (מטעם המערך), עד לפטירתו, ובמהלכן הוא היה חבר בוועדות הכלכלה, הפנים והעבודה והרווחה. בשנת 1971 מונה לסגן שר הבריאות וכיהן בממשלת ישראל החמש עשרה, תחת שר הבריאות ויקטור שם-טוב.

א-זועבי נפטר באופן מפתיע בפברואר 1974, בגיל 48. א-זוועבי נפטר בעודו מכהן כסגן שר הבריאות וחבר הכנסת.

חיים אישיים
-----------

בנובמבר 1967 התחתן עם יהודייה בנישואין אזרחיים בקפריסין. 

א-זועבי הוא חלק ממשפחת זועבי, שהוציאה מספר חברי כנסת, ראשי ערים ואישי ציבור אחרים.

קישורים חיצוניים
----------------

ויקישיתוף מדיה וקבצים בנושא **עבד אל-עזיז א-זועבי** בוויקישיתוף
* 

* עבד אל-עזיז א-זועבי, באתר הכנסת (לגרסה בערבית)

* עבד אל-עזיז א-זועבי, באתר כנסת פתוחה
* אליהו אגרס, סגן שר הערבי הראשון בישראל, דבר, 18 במאי 1971
* יואל דר, מת ח"כ זועבי, סגן שר הבריאות, דבר, 15 בפברואר 1974
* יואל דר, סגן שר הבריאות ח"כ עבדול עזיז זועבי – למנוחות, דבר, 17 בפברואר 1974

הערות שוליים
------------

1. ↑  ר. יורם, כולם אנשי זועבי, מעריב, 24 בדצמבר 1965  
יואל דר, מה קרה בנצרת?, דבר, 26 בדצמבר 1965
2. ↑  טוביה כרמל, עיריית נצרת שוב ללא ראש, מעריב, 22 במרץ 1966
3. ↑  יואל דר, חבר הכנסת זועבי נשא יהודיה בטקס אזרחי, דבר, 13 בנובמבר 1967

| סגני שרי הבריאות בממשלות ישראל |
| --- |
| 

|  |  |
| --- | --- |
| יצחק רפאל • ישראל שלמה בן-מאיר • עבד אל-עזיז א-זועבי • שושנה ארבלי-אלמוזלינו • אליעזר מזרחי • נואף מסאלחה • שלמה בניזרי • יעקב ליצמן • צחי הנגבי • יעקב ליצמן • יואב קיש • משה ארבל |  |

 |

| ראשי עיריית נצרת |
| --- |
| 

|  |  |
| --- | --- |
| יוסוף מוחמד עלי אל-פהום (1948–1954) • אמין-סלים ג'רג'ורה (1954–1959) • סיף א-דין א-זועבי (1959–1965) • עבד אל-עזיז א-זועבי (1965–1966) • ועדה קרואה (1966–1967) • מוסא כתילי (1967–1971) • סיף א-דין א-זועבי (1971–1974) • ועדה קרואה (1974–1975) • תאופיק זיאד (1975–1994) • ראמז ג'ראיסי (1994–2014) • עלי סלאם (מ-2014) |  |

 |
**מיכל בן-מובחר** (נולדה ב-17 ביולי 1966) היא קצינת צה"ל במילואים בדרגת תת-אלוף. בתפקידה האחרון בצה"ל כיהנה כראש מחלקת הסגל באגף כוח האדם.

ביוגרפיה
--------

בן-מובחר בעלת תואר ראשון בלימודי ארץ ישראל ומשפטים מאוניברסיטת חיפה, ותואר שני בלימודי ביטחון ודיפלומטיה מאוניברסיטת תל אביב.

היא התגייסה לצה"ל בשנת 1984 למסלול קצונה ייעודית של חיל השלישות. במהלך השנים שירתה בתפקידי שלישות שונים בפיקוד הצפון ובשנת 2009 מונתה לראש מחלקת הסגל, בתקופתה פעלה ליישום תוכנית ההתייעלות של הצבא, תוך הטמעת כלים לצורכי הערכת משרתי קבע, ובין השנים 2013 לתחילת 2016 שוחררו יותר מ-4,000 אנשי קבע כחלק מההתייעלות. במקביל, פעלה לנסות לשמר אנשי קבע איכותיים. בינואר 2016 סיימה את תפקידה כראש מחלקת הסגל ופרשה מצה"ל.

משנת 2019 משמשת דירקטורית בחברת דירה להשכיר, במאי 2021 מונתה לדירקטורית בחברת קשרי תעופה.

### משפחתה

בן-מובחר נולדה ב-1966 במושב רמות נפתלי, אביה רענן נעים היה ח"כ בכנסת ה-10. בעלה, בני בן-מובחר הוא ראש המועצה האזורית מבואות חרמון, הם מתגוררים במושב שדה אליעזר ולהם שלושה ילדים.

הערות שוליים
------------

1. 1 2  כתב הצבעה לפי תקנות החברות, קשרי תעופה
2. 1 2  הקצינה להגנת הקבע - ידיעות אחרונות, באתר webcache.googleusercontent.com
3. ↑  אתר למנויים בלבד הילה ויסברג, "בבחירה בין עבודה לצפון - אני בוחר צפון", באתר TheMarker‏, 19 בספטמבר 2013
**טל מאיר** היא עיתונאית, פובליציסטית ומגישת טלוויזיה ישראלית. מגישה את התכנית "ישראל הבוקר" בערוץ עכשיו 14 ובעבר הגישה את "מהדורת חדשות הלילה".

ביוגרפיה
--------

מאיר נולדה בשנת 1983 וגדלה בקרני שומרון למשפחה דתית לאומית. נכדתם של ליאון ושולמית רויטמן מגיבורי המחתרת היהודית צרפתית. אחי-סבה הוא פאול רויטמן.

מאיר עשתה שירות לאומי במשך כשנתיים. לאחר מכן הייתה שליחת הסוכנות היהודית בדרום אפריקה ובאנגליה מטעם "הסמינרים הציוניים" ומדריכה ביד יצחק בן-צבי.

מאיר למדה לתואר ראשון בגאוגרפיה ואיכות הסביבה באוניברסיטת תל אביב, וקיבלה תעודה בתקשורת מבית ספר כותרת בשילוב אוניברסיטת תל אביב ולאחריה הצטרפה לעולם התקשורת.
ב-2007 עבדה בערוץ 10 כתחקירנית בתוכנית חמש עם רפי רשף. ב-2008 עבדה כתחקירנית בתוכנית "הבוקר של קשת", בהגשת אורן וייגנפלד ולינוי בר גפן בזכיינית המתחרה "קשת" במסגרת שידורי ערוץ 2. ב-2009 עבדה כרכזת מערכת בתוכנית האקטואליה "סטטוס" בערוץ 3 בכבלים בהגשת עידן קוולר וקרנית גולדווסר.

ב-2011 החלה לשמש כתבת במדור יהדות של אתר ynet. היא שימשה כתבת במגזין "פנימה".

מאיר התנדבה במשך חמש שנים במגן דוד אדום ובאיל"ן שלוש שנים.

בשנת 2014 נמנתה מאיר על מקימי ערוץ 20. היא החלה כמנהלת לוח שידורים ורכזת תוכן בערוץ ולאחר מכן כתבת התיישבות. בהמשך הגישה את התוכנית "עכשיו בוקר" ושימשה מגישה מחליפה בתוכניות אקטואליה בהן "זמן כנסת" "עכשו לילה" ומהדורת החדשות המרכזית של ערוץ 20.

עם מעבר הערוץ לאפיק 14, הגישה את התוכנית "שלוש" ואת התוכנית "שבע" לצדו של יעקב ברדוגו. כיום היא מגישה בערוץ את תוכנית האקטואליה "ישראל הבוקר" לצדו של שי גולדן. היא מפרסמת מאמרי דעה באתר ערוץ 7.

היא בעלת תואר ראשון במדעי הרוח והחברה מאוניברסיטת תל אביב. ובוגרת בית הספר לעיתונות ולתקשורת כותרת.

מאיר נשואה לאיש קבע אם לחמישה ומתגוררת ביקיר.

קישורים חיצוניים
----------------

ויקישיתוף מדיה וקבצים בנושא **טל מאיר** בוויקישיתוף
* טל מאיר, ברשת החברתית אקס (טוויטר)
* טל מאיר, ברשת החברתית פייסבוק
* טל מאיר, ברשת החברתית אינסטגרם
* טל מאיר, ברשת החברתית פייסבוק

* טל מאיר, ברשת החברתית אקס (טוויטר)

* טל מאיר, ברשת החברתית אינסטגרם

הערות שוליים
------------

1. ↑   ציוץ של טל מאיר ברשת החברתית אקס (טוויטר), 17 באפריל 2023
2. ↑  מאמרי דעה של טל מאיר בערוץ 7, באתר ערוץ 7
3. ↑  עכשיו 14 תרבות ובידור, "שנים ללא שינה רצופה": טל מאיר מפרגנת לבעלה שסיים קורס פו"ם, באתר עכשיו 14, 5 בינואר 2023
**אישטוואן ברטה** (במקור **בֶּרְגֶר,** בהונגרית: **Barta István**; .‏ 13; באוגוסט 1895 – 16 בפברואר 1948) היה שחיין ושחקן כדורמים יהודי-הונגרי. אלוף אולימפי ו-3 פעמים אלוף אירופה.

קורות חיים
----------

ברטה נולד באלמושד. באליפות הונגריה בשחייה שנערכה בשנת 1924 הוא זכה במדליית זהב במשחה ל-100 מטר חזה.

באולימפיאדת פריז (1924) סיים ברטה במקום חמישי בטורניר הכדורמים. בכל ארבעת המשחקים הוא שיחק כשוער.

באליפות הונגריה בשחייה זכה ברטה במדליית זהב במשחה ל-100 מטר חזה.

באליפות אירופה בכדורמים הראשונה שנערכה בבודפשט, בשנת 1926 זכה ברטה במדליית זהב, במדליית כסף זכתה נבחרת שוודיה ובמדליית ארד זכתה נבחרת גרמניה.

באליפות אירופה בכדורמים שנערכה בבולוניה, איטליה בשנת 1927 זכה ברטה במדליית זהב, במדליית כסף זכתה נבחרת צרפת ובמדליית ארד זכתה נבחרת בלגיה.

באולימפיאדת אמסטרדם (1928) זכה ברטה במדליית כסף בטורניר הכדורמים במדליית זהב זכתה נבחרת גרמניה ובמדליית ארד זכתה נבחרת צרפת. בכל ארבעת המשחקים הוא שיחק כשוער.

באליפות אירופה בכדורמים שנערכה בפריז, צרפת בשנת 1931 זכה ברטה במדליית זהב, במדליית כסף זכתה נבחרת גרמניה ובמדליית ארד זכתה נבחרת אוסטריה.

באולימפיאדת לוס אנג'לס (1932) זכה ברטה במדליית זהב בטורניר הכדורמים לצידו שיחקו מיקלוש שרקן וגאורג ברודי שחקנים יהודים, במדליית כסף זכתה נבחרת גרמניה ובמדליית ארד זכתה נבחרת ארצות הברית. הוא שיחק משחק אחד כשוער.

בשנת 1948 נפטר ברטה בבודפשט.

קישורים חיצוניים
----------------

* אישטוואן ברטה, באתר הוועד האולימפי הבין-לאומי
* אישטוואן ברטה, באתר olympedia.org
* זוכי מדליות יהודים באולימפיאדת ברלין 1936
**הרלן ג'ון בושפילד** (באנגלית: **Harlan John Bushfield**‏; 6 באוגוסט 1882 – 27 בספטמבר 1948) היה פוליטיקאי אמריקאי, שכיהן כמושל דקוטה הדרומית וחבר הסנאט של ארצות הברית.

ביוגרפיה
--------

הרלן בושפילד נולד בעיר אטלנטיק שבאיווה, אך בשנת 1883 המשפחה עברה לדקוטה הדרומית בה הוא גדל. בשנת 1904 הוא סיים לימודי משפטים באוניברסיטת מינסוטה והחל לעבוד בתחום בעיירת מילר שבדקוטה הדרומית. בשנת 1912 הוא התחתן עם ורה בושפילד, לבני הזוג נולדו שלושה ילדים.

במקביל לפרקטיקה פרטית בושפילד עבר בפרקליטות המחוז. בשנת 1930 הוא הכריז על מועמדותו לבית משפט העליון של דקוטה הדרומית, אך ביטל את המועמדות בהמשך.

בשנת 1934 ראש סניף המפלגה הרפובליקנית נהרג בתאונת דרכים ובושפילד נבחר במקומו.

בשנת 1938 בושפילד מונה למושל המדינה ובשנת 1940 נבחר מחדש. בשנת 1942 הוא הציג מועמדותו לסנאט של ארצות הברית ונבחר בבחירות שנערכו בסוף שנה. במהלך כהונתו הוא תמך בהשתתפות של ארצות הברית במלחמת העולם השנייה אך התנגד למימון של ארגון האומות המאוחדות.

בשנת 1947 בושפילד עבר אירוע מוחי, אך למרות זאת המשיך במערכת הבחירות של שנת 1948. ב-27 בספטמבר 1948 הוא נפטר. מושל המדינה מינה את אשתו, ורה בושפילד לנציגת המדינה בסנאט. בבחירות שנערכו בנובמבר 1948 היא הפסידה לקארל מונדט.

קישורים חיצוניים
----------------

ויקישיתוף מדיה וקבצים בנושא **הרלן בושפילד** בוויקישיתוף
* הרלן בושפילד באתר המדריך הביוגרפי של הקונגרס של ארצות הברית (באנגלית)
* הרלן בושפילד, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1193088798
* ISNI: 0000 0000 3772 4847
* LCCN: n2001120288
* SNAC: w69c9kkg
* US Congress: B001168
* VIAF: 21494667
* WorldCat: lccn-n2001120288

 |
סכין יפנית לפתיחת מכתבים
**סכין לפתיחת מכתבים** הוא מכשיר דמוי סכין המשמש לפתיחת מעטפות או לחריצה וחיתוך של דפים מתוך ספרים מבלי לפגוע בדפים נוספים. קיימות גרסאות חשמליות הפועלות באמצעות מנוע חשמלי כדי לפתוח את המעטפות לרוחבן בעזרת להב. למכשירים החשמליים יתרון כיוון שהם מסוגלים להתמודד עם כמות גדולה יותר של מעטפות, אולם קיים סיכון שהלהב יחתוך את תוכן המעטפה ויסב לה נזק.

הסכין יכולה להיות עשויה מעץ, מתכת, פלסטיק ובגרסה יוקרתית אף משנהב, או משילוב של מספר חומרים. כמה מהסכינים המודרניים משלבים סכין נשלפת.

מקרה מפורסם בו השתמשו באופן קטלני בסכין לפתיחת מכתבים הוא מותו בהתאבדות של לורד קסלרי, שעל אף שאשתו הרחיקה ממנו חפצים חדים בשל התערערות מצבו הנפשי, הוא השתמש בסכין כדי לחתוך את גרונו וכך מצא את מותו. 

הפוליטיקאי האמריקאי פטריק הנרי חתם את נאומו בפני בית הנבחרים (House of Burgesses) של וירג'יניה ב-23 במרץ 1775, שבו עודד את המחוקקים לנקוט פעולה צבאית נגד כוחות הצבא הבריטי, במילים: "תנו לי חירות או תנו לי מוות!" ולאחר מכן העמיד פנים כי הוא נועץ בחזהו סכין לפתיחת מכתבים, כדי להמחיש את עניין המוות ואת חשיבות קבלת ההחלטה.

גלריית תמונות
-------------

* פתיחת מעטפה בעזרת הסכיןפתיחת מעטפה בעזרת הסכין
* פתיחת מכתב אהבהפתיחת מכתב אהבה
* סכין לפתיחת מכתבים גרמניתסכין לפתיחת מכתבים גרמנית
* סכין בצורת פגיוןסכין בצורת פגיון

קישורים חיצוניים
----------------

ויקישיתוף מדיה וקבצים בנושא **סכין לפתיחת מכתבים** בוויקישיתוף
**שרון טייכר** (נולד ב-17 בדצמבר 1971) הוא שחקן, תסריטאי, קומיקאי, שדרן רדיו ומגיש טלוויזיה ישראלי.

ביוגרפיה
--------

טייכר למד בנעוריו בתיכון "אורט" בחולון עד כיתה י"ג, טרם גיוסו לצה"ל.

את דרכו בענף התקשורת החל טייכר ב"רדיו ללא הפסקה", בתוכנית היומית "היום ונורא", ואחר כך עבר לתחנת "רדיוס", להגשת התוכנית היומית "אין ברירה".

בשנים 1993-1997 הגיש פינה קבועה בתוכנית הטלוויזיה "זומביט" .

הגיש את תוכנית הרדיו "ציפורי לילה מנקרות" בגלי צה"ל יחד עם חיים אתגר ולאחר מכן עם ערן זרחוביץ', שהפך לשותפו הבולט. ב-1 ביולי 2007 עבר לשדר עם זרחוביץ' ברדיו תל אביב את "תוכנית הערב" (שלאחר מכן שונה שמה ל"טייכר וזרחוביץ'"), תוכנית הומור ומערכונים והמציא את הלהיט טוסטר משולשים, לאחר ששי ודרור עברו לרדיו ללא הפסקה. בשנת 2009 כתבו והגישו השניים את תוכנית הטלוויזיה "שינויים בלוח השידורים" בערוץ 10 שהתבססה על קודמתה ברדיו. החל מיוני 2010 שידר הצמד תוכנית צהריים שבועית בשם "חותרים למגע" בגלי צה"ל, עד לינואר 2015. החל מקיץ 2015 חזרו השניים לשדר את תוכנית הערב ברדיו תל אביב בימים ראשון עד רביעי בין השעות 17:00 עד 18:00 בערב, והחל מספטמבר 2016 בין השעות 16:00 עד18:00.

טייכר הגיש את תוכנית הלייט-נייט "עכברי לילה" בערוץ 2 והופיע בתוכנית הטלוויזיה "של מי השורה הזאת?". ב-2010 הגיש ביחד עם ערן זרחוביץ' את התוכנית "היכל התהילה" בערוץ ביפ. שיחק בתפקיד אורח בעונה החמישית של "הפיג'מות" ובסדרה "15 דקות" המשודרת ב-YES. כמו כן דיבב דמויות שונות בסדרת האנימציה דיג'ימון ובסרט דיג'ימון, בו דיבב את דייוויס ואת גילמון.

כתסריטאי נמנה עם כותבי התוכניות "משחק מכור", "הלילה עם ליאור שליין", "מצב האומה" ו"ארץ נהדרת", תוכנית בה הוא משתתף לעיתים כשחקן אורח. גילם תפקידים קטנים ב"הלילה עם ליאור שליין", "ארץ נהדרת" ו"האחיות המוצלחות שלי". ב-2021 החל להנחות את תוכנית האירוח "האולפן שלי בנץ" בכאן חינוכית, בה התארחו שחקני הסדרה "האחיין שלי בנץ", בה טייכר גילם את דמותו של גרי, מנהל בית ספר "נקניקי גולדה".

משנת 2010 הוא מרצה לתקשורת ורדיו במסלול הבינלאומי לתקשורת באוניברסיטת רייכמן ומשנת 2012 מלמד תקשורת ורדיו באוניברסיטת אריאל בשומרון.

חיים אישיים
-----------

באוגוסט 2017 התארס טייכר עם מיכל כרמי, שחקנית ומעצבת פנים. ב-25 במאי 2018 נישאו בטקס חתונה אזרחית אותו ערך גידי גוב. לשניים בת אחת, והם מתגוררים בתל אביב.

קישורים חיצוניים
----------------

* שרון טייכר, ברשת החברתית פייסבוק
* שרון טייכר, ברשת החברתית אקס (טוויטר)
* שרון טייכר, ברשת החברתית אינסטגרם
* שרון טייכר, במסד הנתונים הקולנועיים IMDb (באנגלית)
* תוכניות "חותרים למגע", באתר iCast(הקישור אינו פעיל)
* אתר למנויים בלבד עידו דוד כהן, שרון טייכר: "אני בטוח שנתניהו מכבד בתוך תוכו את 'ארץ נהדרת'", באתר הארץ, 21 בדצמבר 2022

הערות שוליים
------------

1. ↑  איילת רוזן, ‏ריח ונטה, באתר ‏מאקו‏, 15 באוגוסט 2013
2. ↑  אלכסנדר כץ, החוזה של טייכר וזרחוביץ' ברדיו ת"א הוארך ב-3 שנים נוספות, באתר אייס, 29 באוגוסט 2016
3. ↑  בר זגה, כוכבי "ארץ נהדרת" חוגגים בחתונה של שרון טייכר, במדור "פנאי פלוס" באתר ynet‏, 27 במאי 2018
**Sony Pictures Television Inc.** היא חברת הפקות טלוויזיה אמריקאית. מטה החברה נמצא במתחם אולפני סרטי סוני בעיר קולבר סיטי שבמדינת קליפורניה אשר בארצות הברית. החברה היא חברת בת של חברת סרטי סוני אשר בעצמה חברת בת של הקונצרן היפני סוני.

החברה שנוסדה ב-1948 התפתחה עם השנים לאחת מחברות הפקת והפצת תוכני הטלוויזיה המובילות בעולם, אשר עומדת מאחורי ההפקות של תוכניות טלוויזיה עטורות פרסים ופופולריות במיוחד בז'אנרים שונים.

היסטוריה
--------

החברה נוסדה ב-1947 כ-Pioneer Telefilms על ידי ראלף קון, שאביו ודודו ייסדו את אולפני Columbia Pictures. בשנת 1948 נרכשה החברה על ידי Columbia Pictures, שמה שונה ל-"Screen Gems" והיא הפכה לחטיבת הטלוויזיה של Columbia Pictures. בתחילת הדרך התמקדה החברה בהפקת תוכניות בתקציב נמוך עבור הטלוויזיה אשר הייתה מדיום חדש למדיי באותה התקופה. בעשורים הבאים Screen Gems ההייתה אחראית בין היתר להפקת התוכניות הפופולריות "The Donna Reed Show", "Bewitched" ו-"The Partridge Family".

בשנת 1974 שונה שמה של החברה ל-"Columbia Pictures Television" בשל התפקיד המרכזי יותר שהיה כעת לחברה בחברת סרטי קולומביה. לאורך שנות השמונים והתשעים המשיכה החברה להפיק תוכניות טלוויזיה רבות, כולל הסדרות הפופולריות "סיינפלד", "צעירים חסרי מנוח", ו"שובר שורות".

בשנת 1994 התמזגה החברה עם האולפן TriStar Television.‏

בשנת 2002 הקונצרן היפני סוני רכש את Columbia Pictures, כולל את חטיבת הטלוויזיה של החברה, ובעקבות כך הוחלט לשנות את שם החברה ל Sony Pictures Television Inc.‏

קישורים חיצוניים
----------------

* 

* אתר האינטרנט הרשמי של Sony Pictures Television (באנגלית)
* Sony Pictures Television, ברשת החברתית אקס (טוויטר)

* Sony Pictures Television, ברשת החברתית אינסטגרם

הערות שוליים
------------

1. ↑  "Feltheimer heads new Columbia TriStar TV". EBSCO Host Connection. אורכב מ-המקור ב-13 באוקטובר 2013. נבדק ב-15 בספטמבר 2017. `{{cite web}}`:  (עזרה)
2. ↑  "Sony Pictures Entertainment Renames Television Operations; Domestic and International Divisions Take Sony Name". PR Newswire. 16 בספטמבר 2012. ארכיון מ-13 ביולי 2012. נבדק ב-15 בספטמבר 2017. `{{cite news}}`:  (עזרה)
**בית מנשה ורחל אלישר** הוא בית מגורים ברחוב אלחריזי 24 שבשכונת רחביה בירושלים.

היסטוריה
--------

בית אלישר נבנה עבור מנשה אלישר ורעייתו רחל (לבית קוקיה), זמן קצר לאחר נישואיהם בשנת 1930. המבנה בן שתי הקומות נבנה בסגנון הבינלאומי על ידי האדריכל דב כרמי והמהנדסים אליהו פיטלסון ומורנו מיוחס.

רחל אלישר תיארה בספרה את הגעתה לבית לראשונה:

> 
> "אני זוכרת, שכאשר הזמנו את ההורים לטקס יסוד אבן הפינה לביתנו, חייבים היינו לנסוע בכרכרה ברחוב קינג ג'ורג'. הרחוב היה אמנם סלול בחלקו, אך חלק גדול נשאר בלתי סלול והיה קשה להליכה. כשהיגענו, פנתה אמא לסבא בטענות: "היכן אתה חושב לקחת את ביתי, למדבר?" כי באותם ימים אזור רחביה היה מסולע, חסר כמעט בתים, ובלילות שמעו היטב את יללות התנים."
> 
> 
> 
> — אלישר, עמ' 68
> 

מנשה אלישר, שהיה בן למשפחה ספרדית שהתגוררה בירושלים שנים רבות, והייתה בקשרים טובים עם משפחות מוסלמיות אמידות בירושלים, היה בין מייסדי אגודת "קדמה מזרחה" שדגלה בהידברות עם תושבי הארץ הערבים. אלישר נהג לארח בביתו את חברי האגודה ולהיפגש עם ראשי המנדט הבריטי. ראש עיריית ירושלים באותה עת, ראג'ב ביי נשאשיבי ובני משפחת חוסייני נהגו לבקר בבית לעיתים קרובות. 

רחל אלישר תיארה מפגשים אלה:

> 
> "ראג'יב ביי נשאשיבי, ראש העירייה, היה ידיד טוב שלנו, הוא היה בא הביתה ואנחנו היינו הולכים אליו, או שנפגשים במלון המלך דוד"
> 
> 
> 
> — המנדטורים, בעמ' 56
> 

בשנת 1996 נבנתה לבית קומה שלישית.

קישורים חיצוניים
----------------

ויקישיתוף מדיה וקבצים בנושא **בית אלישר** בוויקישיתוף

לקריאה נוספת
------------

* אמנון רמון, **"דוקטור מול דוקטור גר" שכונת רחביה בירושלים**, הוצאת יד בן צבי, ירושלים 2006
* הדרה לזר, **המנדטורים - ארץ ישראלי 1940 - 1948**, ירושלים, 1990
* רחל אלישר, **אלבום משפחתי**, ירושלים, תש"ן
**רמת אנרגיה** היא מושג פיזיקלי, המתאר את המצב האנרגטי שבו נמצאת מערכת תחת השפעה של פוטנציאל, כאשר היא במצב קוונטי קשור. על פי מכניקת הקוונטים, רמות אנרגיה הן בדידות, כלומר מערכת יכולה לקבל מספר סופי ובדיד של רמות אנרגיה, שערכן הוא מספר שלם מוכפל בקבוע פלאנק. הערכים המותרים של האנרגיה נקבעים על ידי הפרמטרים של המערכת (מסה, מטען חשמלי וכדומה) וסוג הפוטנציאל הקושר.

תיאור פורמלי
------------

את המערכת הפיזיקלית יש לייצג באמצעות המילטוניאן, אשר מהווה ייצוג המכיל את כל משוואות התנועה של המערכת והפרמטרים שלה (מסה, מהירות, תנע).
בהינתן מערכת פיזיקלית עם המילטוניאן

{\displaystyle \ H={\frac {p^{2}}{2m}}+V(r)}
פותרים את משוואת שרדינגר כדי למצוא את המצבים העצמיים של המערכת ואת ההתפתחות שלהם בזמן. מצב עצמי של משוואת שרדינגר מקיים

{\displaystyle \ H|n\rangle =E\_{n}|n\rangle }
כאשר {\displaystyle E\_{n}} היא האנרגיה העצמית של המערכת.
פתרונות המערכת מייצגים את רמות האנרגיה הבדידות המותרות במערכת.
ההתפתחות של מצב עצמי בזמן נתונה על ידי:

{\displaystyle |\psi (t)\rangle =e^{-iE\_{n}t/\hbar }|n\rangle }

דוגמאות למערכות שיש להן רמות אנרגיה בדידות
------------------------------------------

* בור אינסופי (חלקיק בקופסה)
* אוסצילטור הרמוני קוונטי
* אלקטרון באטום ובפרט אטום המימן
* בגביש רמות האנרגיה בדידות אך צפופות, והן מתוארות על ידי מבנה פסים.

רמות אנרגיה באטומים
-------------------

 ערך מורחב – **אורביטל אטומי**  

על-פי מודל האטום העכשווי, בנוי האטום מ**גרעין**, בו נמצאים הנייטרונים, חסרי מטען חשמלי, והפרוטונים, בעלי מטען חשמלי חיובי, ומסביבו נעים האלקטרונים בעלי מטען חשמלי שלילי ושקול למטען החיובי של הפרוטונים. האלקטרונים נעים **באורביטלים** מוגדרים הנמצאים ב**רמות אנרגיה** מדורגות. כל רמת אנרגיה מכילה אורביטל אחד או יותר, על פי סדר מסוים בו ככל שהרמה גבוהה יותר כך היא כוללת יותר אורביטלים. כל אורביטל מאכלס עד 2 אלקטרונים.

| מס' אטומי | שם היסוד | K | L | M | N | O | P |
| --- | --- | --- | --- | --- | --- | --- | --- |
| 2 | הליום | 2 |
| 10 | ניאון | 2 | 8 |
| 18 | ארגון | 2 | 8 | 8 |
| 36 | קריפטון | 2 | 8 | 18 | 8 |
| 54 | קסנון | 2 | 8 | 18 | 18 | 8 |
| 86 | רדון | 2 | 8 | 18 | 32 | 18 | 8 |

האלקטרונים מסודרים ברמות האנרגיה באופן קבוע, כך שמספר האלקטרונים המקסימלי בכל רמת אנרגיה אינו תלוי בסוג היסוד אליו הוא שייך.

על-פי התאוריה הנוכחית, מבנה אטום של גזים אצילים (הליום, ניאון וכו') הוא הדגם השלם של סידור האלקטרונים ברמות האנרגיה השונות, וזהי השאיפה האנרגטית של כל אטום, להגיע למצב דמוי זה.

מספר האלקטרונים בכל רמת אנרגיה בכל אטום של גז אציל במצב נייטרלי ניתן לתיאור בטבלה משמאל (K, ‏L וכו' מסמלים את רמות האנרגיה השונות). מספר האלקטרונים המרבי בכל רמת אנרגיה הוא 2n2. [כאשר n מסמל את מספר הקליפה]

כתוצאה מדחייה חשמלית בין האורביטלים השונים בכל רמת אנרגיה, האנרגיה של האורביטלים השונים משתנה ונוצרות לכל רמת אנרגיה (מלבד שתי הראשונות) **תת-רמות**. כל תת-רמה כוללת קבוצת אורביטלים מאותו סוג, ולכן, מספר תת-הרמות בכל רמה שווה למספר סוגי האורביטלים השונים באותה רמה. כלומר, ככל שהרמה גבוהה יותר, כך היא מכילה יותר תת-רמות.

קישורים חיצוניים
----------------

* רמת אנרגיה, באתר אנציקלופדיה בריטניקה (באנגלית)
* אנרגיה, רמות (מכניקה קוונטית), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543206005171
* BnF: cb11979007w (data)
* GND: 4152225-4
* LCCN: sh85043142

 |
**אולי זה אני** הוא אלבום הבכורה של המוזיקאי והזמר הישראלי יוני בלוך, שיצא ב-2004.

הפקה
----

חברי הלהקה המלווה את בלוך באלבום זה הם תומר להב (גיטרה), אור זובלסקי (תופים), טל קירשבוים (בס), קרולין לאוול (צ'לו), ג'ון מת'יאס (ויולה וכינור) ואפרת גוש (שירה). בלוך הלחין ועיבד את כל השירים בעצמו. רוב מילות השירים נכתבו על ידי ברק פלדמן בשיתוף עם בלוך.

השירים משלבים מאפיינים של מוזיקת רוק כמו גיטרות חשמליות וצעקות, לצד קטעי פסנתר מלודיים ומינימליים בביצוע בלוך עצמו. מרבית השירים פורסמו טרם הוצאת האלבום באתר במה חדשה. השירים "התקף לב קטן", "מכיר אותו", "הפסיכולוגית", "נפוליאון" ו"תני לזה ליפול" יצאו כסינגלים. לשירים "נעים בחוץ", "התקף לב קטן" ו"הפסיכולוגית" הופקו וידאו קליפים.

שירי האלבום
-----------

כל השירים נכתבו על ידי ברק פלדמן והולחנו על ידי יוני בלוך, מלבד היכן שמצוין אחרת.

1. התקף לב קטן - 3:24
2. מכיר אותו - 4:33
3. הפסיכולוגית - 4:09
4. לוט - 5:05
5. אם לא היום אז מחר (מילים: יוני בלוך) - 4:05
6. נעים בחוץ - 2:58
7. אולי זה יוני - 3:42
8. נפוליאון (מילים: יוני בלוך) - 3:10
9. תני לזה ליפול (מילים: יוני בלוך וברק פלדמן) - 2:44
10. תפוזים - 2:50
11. העיקר הבריאות (מילים: יוני בלוך) - 3:07
12. בחתונה של גרי (מילים: ברק פלדמן) - 3:39
13. אלוהים נחמדה (מילים: יוני בלוך) - 4:31
14. אני - 3:40
15. ההשראה של דפנה (שיר נסתר) - 2:41

קישורים חיצוניים
----------------

* מידע על האלבום אולי זה אני באתר MusicBrainz

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 95a9c14d-02be-3727-a70a-40230d1be82e

 |
**לוקה ברסל** (בפלמית: **Luca Brecel**; נולד ב-8 במרץ 1995) הוא שחקן סנוקר מקצועני בלגי, אלוף העולם בסנוקר לשנת 2023, ואלוף העולם בסנוקר הראשון שאינו מגיע ממדינה דוברת אנגלית. נכון למרץ 2024, מדורג במקום הרביעי בעולם בדירוג שחקני הסנוקר העולמי. במהלך הקריירה זכה בארבעה תוארי דירוג, בתואר אחד ללא דירוג, ובתואר קבוצתי אחד. כמו כן, ביצע 212 רצפים רשמיים של מאה נקודות ומעלה, ורצף מקסימלי אחד של 147 נקודות.

ביוגרפיה
--------

ברסל נולד וגדל בדילסן-סטוקם, לימבורג (אנ'), בלגיה.

בשנת 2009 בהיותו בן 14 זכה באליפות אירופה עד גיל 19 ובשנת 2011 החל להשתתף בתחרויות למקצוענים.

באליפות העולם שנערכה בשפילד, אנגליה בתיאטרון הקרוסיבל (אנ') באפריל 2012 ברסל היה בן 17 ו-45 ימים ובכך היה לשחקן הצעיר ביותר בהיסטוריה ששיחק באליפות העולם. הוא הפסיד בסיבוב הראשון לסטיבן מגווייר (אנ') מסקוטלנד (דורג במקום 8), שהגיע עד לשלב חצי הגמר, בתוצאה של 5–10.

באליפות סין שנערכה בגואנגג'ואו באוגוסט 2017 הוא זכה בתואר לאחר שניצח במשחק הגמר את שון מרפי מאנגליה בתוצאה של 10–5. בשנה זו דורג לראשונה בין 16 השחקנים הטובים בעולם.

לראשונה בקריירה שלו הוא הגיע למשחק גמר באחד מטורנירי הכתר המשולש, באליפות בריטניה שנערכה ביורק, בתחילת דצמבר 2021. במשחק הגמר הוא הפסיד לג'או שינטונג (אנ') מסין (5–10). שבוע לאחר מכן, זכה באליפות סקוטלנד הפתוחה שנערכה בל'אנדידנו כאשר ניצח בגמר את ג'ון היגינס מסקוטלנד בתוצאה 9–5.

באליפות הליגה שנערכה בלסטר היולי 2022 הוא זכה בתואר לאחר ניצחון במשחק הגמר על לו נינג(אנ') מסין בתוצאה של 3–1.

### 2023

#### אלוף עולם

באליפות העולם בסנוקר שנערכה בשפילד בתיאטרון הקרוסיבל הוא ניצח במשחק הגמר את מארק סלבי מאנגליה (דורג 2 בטורניר) בתוצאה של 18–15. בדרך לזכייה בתואר, הוא ניצח בסיבוב השני את מארק וויליאמס מוויילס בתוצאה של 13–11, בשלב רבע הגמר הוא ניצח את אלוף העולם היוצא רוני או'סאליבן מאנגליה (דורג 1 בטורניר) בתוצאה של 13–10, לאחר שפיגר בתוצאה 6–10 וניצח בשבעה משחקונים רצופים לנצחון, ובמשחק חצי הגמר ניצח את סי ג'יאהוי (אנ') מסין 17–15, לאחר פיגור של 5–14.

הוא השחקן הראשון מאירופה היבשתית שזכה באליפות העולם בסנוקר ובתואר דירוג כלשהו.

בשל סגנון משחקו המהיר והשוטף, כינויו הרשמי בענף הוא הקליע הבלגי (Belgian Bullet).

קישורים חיצוניים
----------------

ויקישיתוף מדיה וקבצים בנושא **לוקה ברסל** בוויקישיתוף
* 
* לוקה ברסל, באתר ה-WST
* אליסף דעואל, בניגוד לתחזיות: לוקה ברסל זכה באליפות העולם בסנוקר, באתר ynet, 2 במאי 2023

הערות שוליים
------------

1. ↑  אליסף דעואל, ‏מיי ניים איז לוקה: הילד שימציא מחדש את הסנוקר, באתר ONE‏, 20 באפריל 2012
**אורי אשר** (נולד ב-11 בדצמבר 1946) הוא מדען מחשב ומתמטיקאי יישומי ישראלי-קנדי, חבר החברה המלכותית של קנדה.

קורות חיים
----------

אשר נולד לזוג הורים מהגרים מפולין אשר הגיעו לפלשתינה בשנות ה-30 המוקדמות, למד בתיכון חדש בתל אביב ובשנת 1964 התגייס לצנחנים. לאחר שחרורו השלים תואר ראשון ושני במתמטיקה שימושית באוניברסיטת תל אביב ומיד אחר כך המשיך לדוקטורט במדעי המחשב באוניברסיטת מינסוטה במינאפוליס, ארצות הברית.

בשנת 1976 הצטרף כחבר סגל לאוניברסיטת קולומביה הבריטית שבקנדה ובשנת 1986 הועלה לדרגת פרופסור מן המניין. אשר הרבה לקיים מחקרים משותפים עם חוקרים בולטים במדעי המחשב ומתמטיקה יישומית מאוניברסיטת תל אביב ומכון ויצמן, לשם הגיע במסגרת שנת שבתון.

מחקריו
------

לאשר תרומה רבה למחקר המדעי באלגוריתמים שונים לפתרון בעיות בנושאי גרפיקה ממוחשבת, גאופיזיקה, עיבוד תמונה, רובוטיקה זרימה חישובית וכלכלה. הישגיו המדעיים אפשרו אופטימיזציה של משוואות דיפרנציאליות חלקיות תחת אילוצים שונים, הפרעות המילטוניאניות, הסקת בעיות הפיכות ופיתוחים רבים נוספים.

ברבות השנים פרסם אשר עשרות מאמרים, 4 ספרים ויישומי מחשב רבים המממשים את פיתוחי התאוריה.

כיום מתגורר אשר עם אשתו בוונקובר, קנדה. אב לשני ילדים.

פרסים ותוארי כבוד
-----------------

במהלך השנים זכה אשר במספר פרסים:

* חבר החברה המלכותית של קנדה (אנ') (2018)
* עמית האגודה למתמטיקה שימושית (אנ') (2010)
* פרס CAIMS, האגודה הקנדית למתמטיקה שימושית (2010)

קישורים חיצוניים
----------------

* אתר הבית של אורי אשר, המחלקה למדעי המחשב, אוניברסיטת קולומביה הבריטית
* מאמרים של אורי אשר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009349336105171

 |
פירוש נוסף ערך זה עוסק בכתב 'הארץ' במאה ה-21. אם התכוונתם לעיתונאי חבר מערכת "הארץ" בשנים 1921 – 1952, ראו אהרן ליטאי.

**אהרן רבינוביץ** (נולד ב-15 בינואר 1987, ט"ו בטבת ה'תשמ"ז) הוא עיתונאי חרדי ישראלי, כתב "הארץ" לענייני דת וחרדים.

ביוגרפיה
--------

רבינוביץ הוא בנם של לבנה ועיתונאי "יתד נאמן" לשעבר בני רבינוביץ. הוא למד בישיבת קול תורה.

קריירה עיתונאית
---------------

רבינוביץ החל את דרכו העיתונאית כעורך באתר "JDN" עם הקמתו, לאחר מכן שימש כעורך באתר "כיכר השבת" במשך כשנתיים וחצי, וב-2016 עבר להיות עורך באתר "בחדרי חרדים". ביוני 2017 מונה לכתב החרדים של "הארץ" במקומו של יאיר אטינגר.

### תחקירים מפורסמים

במרץ 2021 חשף יחד עם העיתונאית שירה אלק, שורה של עדויות על עבירות מין של יהודה משי זהב שהיה אז יושב ראש זק"א. בעקבות התחקיר התפטר משי זהב מהארגון, ויתר על פרס ישראל שהיה צפוי להיות מוענק לו ואף התאבד. 

בנובמבר 2021 פרסם רבינוביץ, שוב עם שירה אלק, תחקיר לפיו הסופר החרדי חיים ולדר קיים יחסי מין עם מספר קטינות ומטופלות בוגרות שבאו לקבל ממנו ייעוץ. ולדר הכחיש את הטענות כלפיו, אך החליט לפרוש מתפקידיו הציבוריים. בהמשך, בדצמבר 2021, על רקע פרסום עדויות נוספות וזימונו לבית דין רבני, התאבד.

פרסים והוקרה
------------

* נבחר לרשימת "40 מתחת ל-40" לשנת 2021 על ידי האתר אייס.

* נובמבר 2021 (שהוענק במאי 2022) פרס המכון הישראלי לעיתונות ע"ש יחזקאל צבי קלצל לשנת 2021, יחד עם שירה אלק, על תחקירם בעניינו של יהודה משי זהב

חיים אישיים
-----------

מתגורר בירושלים.

קישורים חיצוניים
----------------

ויקישיתוף מדיה וקבצים בנושא **אהרן רבינוביץ** בוויקישיתוף
* אהרן רבינוביץ, ברשת החברתית פייסבוק
* אהרן רבינוביץ, ברשת החברתית אקס (טוויטר)
* מאמרי אהרן רבינוביץ, באתר "הארץ"

הערות שוליים
------------

1. ↑  אהרן רבינוביץ יחליף את יאיר אטינגר: ישמש ככתב לענייני חרדים ב'הארץ', באתר פשקוויל
2. ↑  אתר למנויים בלבד אהרן רבינוביץ ושירה אלק, עדויות חושפות: יהודה משי זהב תקף וניצל מינית ילדים, נערים, נערות ונשים, באתר הארץ, 11 במרץ 2021
3. ↑  אתר למנויים בלבד אהרן רבינוביץ ושירה אלק, נשים מעידות: הסופר ואיש החינוך חיים ולדר ניצל אותנו מינית כשהיינו קטינות, באתר הארץ, 12 בנובמבר 2021
4. ↑  אהרן רבינוביץ, 40UNDER40 - הצעירים המבטיחים 2021 - אייס, באתר Ice
5. ↑  בר פלג, פרס המכון הישראלי לעיתונות הוענק לעיתונאי "הארץ" אהרן רבינוביץ ושירה אלק, באתר הארץ, ‏2.5.22
6. ↑  דוד ורטהיים‏, פרס המכון לעיתונות 2021 על תחקיר יהודה משי זהב, באתר וואלה!‏, 28 בנובמבר 2021
**אחמד עבד א-סלאם חסן מג'דלאני** (בערבית: **أحمد مجدلاني**; נולד ב-1956) הוא פוליטיקאי פלסטיני, פרופסור וחוקר באוניברסיטה. שר לשעבר בממשלה הפלסטינית. משמש כיום כמזכ"ל של חזית המאבק העממי הפלסטיני וחבר בכיר בוועד הפועל של הארגון לשחרור פלסטין הנחשב לדרג הפוליטי הגבוה ביותר ברשות הפלסטינית.

ביוגרפיה
--------

מג'דלאני נולד להורים פלסטינים בדמשק שבסוריה ב-1956. הוא למד לתואר ראשון במדעי המדינה בלבנון וסיים בשנת 1978, למד לתואר שני מנהל ויחסים בין-לאומיים בבולגריה וסיים בשנת 1982 ובשנת 1987 הוא קיבל תואר דוקטור בכלכלה פוליטית באקדמיה למדעי החברה בסופיה, בולגריה.

קריירה פוליטית
--------------

מג'דלאני הוא חבר במועצה הלאומית הפלסטינית ובוועד הפועל של הארגון לשחרור פלסטין. בשנת 1998 כיהן כמנהל הכללי של יחסים ערביים ובין-לאומיים של הרשות הפלסטינית.

לאחר מותו של סמיר ע'ושה, מג'דלאני נבחר ב-12 באוגוסט 2009 למזכיר הכללי של חזית המאבק העממי הפלסטיני, ובמסיבת העיתונאים שערך הצהיר כי ימשיך את מדיניות קודמו ויפעל לחיזוק את המוסדות הדמוקרטיים הפלסטיניים ולקיום בחירות שיפסיקו את הסכסוך בין חמאס, השולט ברצועת עזה, לבין פת"ח, השולט בגדה המערבית.

### שר בממשלה הפלסטינית

מג'דלאני מונה לתפקיד שר המדינה בממשלה הפלסטינית ה-9, מפברואר 2005 עד מרץ 2006, שם הייתה משימתו העיקרית לטפל בסוגיות הנוגעות לגדר ההפרדה.

החל מ-2009 כיהן כשר העבודה של הרשות הפלסטינית. הוא מונה לתפקיד על ידי מחמוד עבאס, הנשיא הפלסטיני.

בדצמבר 2011 התפטר מתפקידו לאחר שערורייה שנתעוררה בעקבות דברים שאמר, בלא ידיעה שהוא מוקלט, כנגד ארגון העובדים הממשלתיים.

ב-13 באפריל 2019 מונה לשר לפיתוח חברתי בממשלה הפלסטינית ה-18.

כיום משרת כשר לעניינים סוציאליים ונחשב מקורבו של אבו מאזן.

קריירה אקדמית
-------------

מג'דלאני הוא פרופסור לפילוסופיה ותרבות באוניברסיטת ביר זית, השוכנת צפונית לרמאללה. הוא חיבר שלושה מחקרים אקדמיים: "האיומים החמורים העומדים בפני הפרויקט הלאומי הפלסטיני" (2007), "יוזמת השלום הערבית: אפשרות או אסטרטגיה להשכנת שלום?" (2007), ו"הצהרת עצמאות חד-צדדית" (2008).

קישורים חיצוניים
----------------

* ג'ייקוב מגיד, הפלסטינים, שהתייאשו מארה"ב תולים תקווה בתוכנית השלום של סין, זמן ישראל, 26 ביוני 2023 – ראיון עם מג'דלאני
* אחמד מג'דלאני, ברשת החברתית פייסבוק

הערות שוליים
------------

1. 1 2 3  Ahmed Majdalani Profile. Jerusalem Media and Communications Center (JMCC). 2010-01-23. Retrieved on 2012-01-23.
2. ↑  Who are the members of the new Palestinian government? (אורכב 09.07.2013 בארכיון Wayback Machine) *Ma'an News Agency*. 2009-05-19. Retrieved on 2012-01-23.
3. ↑  Report of the Director-General: appendix. International Labor Organization, 1998. p. 2.
4. ↑  PPSF elects new Secretary General replacing deceased former leader (אורכב 27.05.2013 בארכיון Wayback Machine). *Ma'an News Agency*. 2009-08-12. Retrieved on 2012-01-23.
5. ↑  PA minister resigns after radio comments, The Jerusalem Post | JPost.com, ‏2011-12-02 (באנגלית)
6. ↑  "حكومة أشتية تؤدي اليمين الدستورية". *الشرق الأوسط* (בערבית). נבדק ב-2020-11-01.
7. ↑  אליאור לוי, גם הרופאים הפלסטינים מתוסכלים: מכות בדיון על תוספת שכר | תיעוד, באתר ynet, 31 בינואר 2022
8. ↑  Ahmad Majdalani. Palestine-Israel Journal of Politics, Economics and Culture.
**בנימין יצחק (בני) רבינוביץ** (נולד ב-12 בנובמבר 1959, י"א בחשוון ה'תש"ך) הוא עיתונאי חרדי ישראלי, לשעבר כתב העיתון יתד נאמן.

ביוגרפיה
--------

נולד ב-1959 לקילא, ולאהרן שעלה מברית המועצות לפני נפילת מסך הברזל. בצעירותו למד בישיבת באר יעקב ובישיבת תפרח. נשוי לרינה רבינוביץ ואב לשמונה ילדים. בעבר התגורר באופקים, ושימש כמורה בבית הספר בית יעקב בבאר שבע. נכון ל-2021 מתגורר בבני ברק. בנו הוא אהרן רבינוביץ כתב הארץ, ובתו יפעת נשואה לנתי טוקר כתב TheMarker.

קריירה
------

רבינוביץ עובד בעיתון יתד נאמן מאז הקמתו ב-1985, ככתב של תחומים שונים ולעיתים אף כעורך.

הגיש בעבר את התוכנית השבועית "ביני ובינך" ברדיו קול ברמה ואת התוכנית "סוגרים שבוע" ברדיו קול חי.

רבינוביץ שימש גם בתפקידים ציבוריים שונים ביניהם, עוזר פרלמנטרי של חבר הכנסת משה גפני, דובר הכינוס שבו נשא הרב שך את נאום השפנים והחזירים, ודובר חצרו של הרב אהרן יהודה לייב שטיינמן.

רבינוביץ דוגל בעמדות שמאל, אותן הוא מרבה לבטא בחשבון הטוויטר שלו. בנובמבר 2021 פרסם בעיתון יתד נאמן מאמר המצדד בזכותם של תושבי חאן אל אחמר להמשיך ולהתגורר במקום.

קישורים חיצוניים
----------------

* בני רבינוביץ, ברשת החברתית פייסבוק
* בני רבינוביץ, ברשת החברתית אקס (טוויטר)
* סיון קלינגבייל, יום בחיי בני רבינוביץ, עם השנים למדתי - נכדים זה רק בשביל הכיף, באתר הארץ, 11 ביוני 2019
* אלעד מן, אנשים חוששים למקום עבודתם, ומוכנים לתת יד לתקשורת שכל כולה עובדת על בסיס אינטרסים כלכליים ופוליטיים, באתר העין השביעית, 28 באפריל 2020

הערות שוליים
------------

1. ↑  על אביו של העיתונאי בני רבינוביץ
2. ↑  ביני ובינך עם בני רבינוביץ באתר רדיו קול ברמה
3. ↑  העיתונאים נחשפים: יתד נאמן והמודיע • חלק ראשון, באתר בחדרי חרדים
4. ↑  ישראל כהן, ‏בית הגראי"ל שטיינמן מינה את בני רבינוביץ לדובר הבית, באתר כיכר השבת, 25 בדצמבר 2013
5. ↑  בנימין י. רבינוביץ, "דו קיום ודו איום", יתד נאמן יום שלישי ה' בכסלו תשפ"ב, עמ' 62-63
**Elasto Mania** (או בקיצור **Elma**) הוא משחק מחשב שיצא לאור בשנת 2000. זהו משחק פעולה דו-ממדי המדמה רכיבה על אופנוע במסכים שונים. המשחק מבוסס על מודל פיזיקלי אמיתי, על אף שכמה ממאפייניו אינם מציאותיים.
המטרה היא לסיים את כל השלבים במשחק. בכל שלב, על השחקן לסקור את המסך לאורכו ולרוחבו תוך כדי איסוף כל התפוחים המפוזרים בו, ולבסוף להגיע אל הפרח.

אף שאינו בעל גרפיקה עשירה, המשחק זכה לפופולריות ולקהילת שחקנים גדולה בשל המשחקיות היצירתית והאופי הקליל שלו.

מאפייני המשחק
-------------

העיקרון הבסיסי הוא שכשהאופנוען נוגע עם הראש בקירות או במכשולים הוא נפסל, לכן חשוב לשמור על איזון האופנוען. האיזון מתבצע ב"הקפצת" האופנוע לאחד מהצדדים לפי הצורך. במשחק נתקלים בשטחים מישוריים, מחוספסים, עליות ומורדות, והם יכולים להקשות על האיזון של האופנוען.
החפצים השונים במשחק הם:

* **הפרח** - הפרח הוא היעד שבסוף השלב צריך להגיע אליו.
* **תפוחים** - לפני שמגיעים אל הפרח צריך לאסוף את כל התפוחים בשלב. בשלבים מסוימים יש חשיבות לסדר איסוף התפוחים, מכיוון שמיקום התפוח עלול להיות ללא דרך מובילה לשאר. ישנם תפוחים המשנים את כיוון הגרביטציה.
* **"קילרס"** - הם גלגלים קוצניים שאסור לבוא במגע איתם.

המאפיין העיקרי המבדיל את המשחק מאחרים הוא האלסטיות של האופנוע. היא מאפשרת לבצע תרגילים כמו קפיצה לחלקים גבוהים במסך, ודחיקת האופנוע דרך מקומות צרים. מאפיין נוסף המיוחד בו הוא גוף האופנוען שיכול לעבור דרך קירות. זה מוסיף למשחק מגוון מצבים מעניינים.
המשחק משוחק בשחקן אחד או שניים.

גרסאות המשחק
------------

Elasto Mania נוצר על ידי בָלזס רוזסה (Balázs Rózsa), כהמשך למשחק Action SuperCross ‏(1997). ישנן ארבע גרסאות רשמיות למשחק - 0.1, 1.1, 1.11 ו-1.11a, וגם שלוש גרסאות לא רשמיות - 1.11h, 1.11hb ו-1.2h beta. לגרסת הדמו החינמית יש 18 שלבים, ולמלאה 54. כמו כן ניתן למצוא אלפי שלבים שנעשו על ידי אוהדים, חלקם מצורפים יחד ל"חבילות שלבים" ("Level Packs").

קהילת Elma
----------

קהילת השחקנים מבוססת באינטרנט בעיקר ב-Ircnet ובפורום Motolauta. אתר "The Moposite" הוא אתר המעריצים הגדול ביותר ל-Elma, והוא מכיל פורום בשפה הפינית. ישנו גם מדריך מפורט למשחק ב"אנציקלופדיה של Elasto Mania".

קישורים חיצוניים
----------------

* 

* אתר האינטרנט הרשמי של Elasto Mania (באנגלית)
* אתר המעריצים - The Moposite
* Elasto Mania, באתר PCGamingWiki (באנגלית)